ΑΠΟΛΛΩΝ 23 24 ΑΥΓΟΥΣΤΟΥ 1974
Κύριοι, ελπίζω να μη διακόπτω.
Για δείτε, παιδιά.
Ο Τζιν Κραντζ, ο νέος διευθυντής του Διαστημικού Κέντρου Τζόνσον,
καταδέχεται να επισκεφθεί τους κοινούς εργαζόμενους.
Είπα "Δεν βαριέσαι; Θα πάω να τους αποχαιρετήσω".
Επίσης, ήθελα να σε συγχαρώ προσωπικά
που έγινες κυβερνήτης, Μάικ. Το κέρδισες.
Το εκτιμώ, Τζιν.
Άκου. Πες στον Νιλ ότι εγγυώμαι
ότι θα προσεδαφιστώ καλύτερα από εκείνον και τον Μπαζ.
Όλοι προσεδαφίστηκαν καλύτερα από εκείνον και τον Μπαζ.
Κύριοι, ο Θεός μαζί σας.
Χιούστον, εδώ Έλεγχος Εκτόξευσης Ακρωτηρίου Κένεντι.
Πλησιάζουμε την αντίστροφη μέτρηση σε μία ώρα και δέκα λεπτά.
Αναμονή για μετάβαση ελέγχου πτήσης.
Ελήφθη, Κένεντι. Αναμονή μία ώρα και δέκα λεπτά για πτήση.
Έχουμε τους αστροναύτες στη γραμμή;
Τους έχω, Ντικ.
Τζέιμσταουν, εδώ Χιούστον. Σας βάζω στη μεγάλη οθόνη.
Με λαμβάνετε; Όβερ.
Χιούστον, εδώ βάση Τζέιμσταουν. Σε λαμβάνουμε.
Μην ξεκινήσετε τη γιορτή χωρίς εμάς.
Δεν θα το κάναμε ποτέ, Εντ.
Ο διαχειριστής Ουάιζνερ βγάζει τώρα λόγο.
Ο Χάρι θα εκφωνήσει τον λόγο; Θα μας πάρει ώρες.
Θα είμαι σύντομος, Γκόρντο. Ξέρω ότι αποσπάται εύκολα η προσοχή σου.
Είναι μεγάλη μέρα.
Σημαντική μέρα για τη χώρα μας.
Μια μέρα, που πολλοί έλεγαν ότι δεν θα έρθει.
Μα είναι μεγάλη μέρα και για τη NASA.
Πρέπει να την αναγνωρίσουμε ως σημαντική μέρα
στα χρονικά του προγράμματος.
Γιατί σήμερα,
μια γυναίκα γίνεται διοικήτρια πτήσης για πρώτη φορά.
Κέρδισε τη θέση της σ' αυτό το γραφείο,
λόγω της αφοσίωσής της στις υψηλές προδιαγραφές του προγράμματος.
Λόγω της βαθιάς τεχνολογικής κι επαγγελματικής της γνώσης.
Μα κυρίως, λόγω της ηγετικής ικανότητας που επέδειξε
στη διάρκεια της ίδρυσης της βάσης Τζέιμσταουν.
Η ικανότητά της είναι αδιαμφισβήτητη.
Ο χαρακτήρας και η ακεραιότητά της είναι υψηλότατου επιπέδου.
Λοιπόν, κυρίες και κύριοι, εκ μέρους του προέδρου Κένεντι,
είναι τιμή και χαρά μου να σας παρουσιάσω
τη νέα διοικήτρια της Λευκής Ομάδας για την εκτόξευση του Απόλλων 23,
την Αϊρίν Χέντρικς.
Σας ευχαριστώ όλους.
Θα πω μόνο ότι τα κατάφερα, επειδή στάθηκα σε ώμους γιγάντων.
Είμαι περήφανη που ηγούμαι μιας ομάδας εξαιρετικών επαγγελματιών.
Ας γυρίσουμε στη δουλειά. Έχουμε μια εκτόξευση.
Θέλω ενημέρωση για την τροχιά ανόδου, παρακαλώ.
Πάμε.
Και, Αϊρίν, τώρα που ανέλαβες,
έχουμε να σου κάνουμε κάποια παράπονα.
Όπως το ντους.
Και το φαγητό.
Τα προβληματικά θερμικά τρυπάνια πάγου.
Και το φαγητό.
Κι άλλα 5.000 πράγματα που θέλουμε να παραδώσουμε στο Απόλλων 23
όταν φτάσει την άλλη εβδομάδα.
Εντάξει. Μήνυμα ελήφθη.
Θα χαρώ να ασχοληθώ με τα παράπονά σας
μόλις στείλουμε το πουλάκι στη Σελήνη.
Το πουλάκι υποτίθεται ότι θα ερχόταν πριν από δύο εβδομάδες.
Πρώτη σου μέρα, και είσαι ήδη πίσω, Αϊρίν.
Θα βάλω τα παράπονά σου στο κατάλληλο κυτίο.
- Τσάρλι, ας διακόψουμε τη μετάδοση. - Μάλιστα.
ΑΟΥΤΠΟΣΤ ΜΠΙΡΑΡΙΑ
Θα αφήσουμε την κάλυψη του Απόλλων 23 στο σημείο αναμονής,
για να γυρίσουμε στο ρεπορτάζ μας.
Απέμειναν λίγα λεπτά
για την επικύρωση της Τροπολογίας Ίσων Δικαιωμάτων στη Γερουσία του Ιλινόι
και το αποτέλεσμα είναι αμφίρροπο.
ΙΣΑ ΔΙΚΑΙΩΜΑΤΑ ΤΩΡΑ
Ο πρόεδρος Κένεντι χαρακτήρισε προτεραιότητα την ψήφισή της,
στον εναρκτήριο λόγο του.
Τα τελευταία δύο χρόνια, έχει υπάρξει έντονη δραστηριότητα,
καθώς η κυβέρνησή του κατέβαλε πολλές προσπάθειες
στα κοινοβούλια όλης της χώρας.
Μέχρι σήμερα, 36 πολιτείες επικύρωσαν την τροπολογία,
μία λιγότερη από όσες απαιτούνται.
Οι υποστηρικτές είχαν ξεγράψει την πολιτεία του Ιλινόι,
μέχρι που ο ρεπουμπλικάνος κυβερνήτης Όγκλβι, σε μια αναπάντεχη τροπή,
στήριξε την τροπολογία στις αρχές της περσινής χρονιάς.
Ναι! Το ήξερα!
Αυτό δημιούργησε πολιτικό...
Μισό λεπτό.
Με ενημερώνουν ότι ανακοινώνεται το τελικό αποτέλεσμα.
Και το αποτέλεσμα...
είναι "Ναι".
Έχει βλάβη ο ενεργοποιητής.
Σε λίγα λεπτά, θα τον αντικαταστήσουμε,
και αδειάζουμε τον πύργο.
Δεν έχω πού να πάω.
Ωραία μηχανή.
Έχω στα χέρια μου το επίλεκτο πλήρωμα του Απόλλων 24.
Γιατί νομίζω ότι με κρατάς σε αγωνία για κάποιον λόγο;
Δεν καταλαβαίνω τι εννοείς.
Οι αστροναύτες είναι, με σειρά αρχαιότητας...
Έλεν Γουέιβερλι, κυβερνήτρια αποστολής,
Χάρισον Λου και...
Ντικ Σλέιτον.
Τι;
Έλα, Ντικ. Τι κάνεις;
Η ιατρική έγκριση για να πετάξω, υπογεγραμμένη και σφραγισμένη.
Είχες καρδιακή πάθηση από το Μέρκιουρι. Όλοι το ξέρουν.
Που πλέον το ιατρικό προσωπικό δεν θεωρεί επικίνδυνη για πτήση.
Όπως βεβαιώνεται στο έγγραφο που κρατάς.
Δεν θα αρέσει στον πρόεδρο.
Θα το θεωρήσει διαφημιστικό κόλπο.
Ας διαφωνήσει με τον γιατρό αν δεν του αρέσει.
Ως αρχηγός του γραφείου αστροναυτών,
αναθέτω στον Ντικ Σλέιτον μια θέση στο πλήρωμα του Απόλλων 24.
Κι αυτή είναι η τελευταία μου λέξη.
Έλεος.
Ξέρω ότι είναι δυσάρεστο να το ακούτε.
Είναι τελείως απαράδεκτη συμπεριφορά.
Σας βεβαιώνω ότι θα τιμωρηθούν και οι δύο.
Δεν με απασχολεί τόσο η τιμωρία τους.
Με ενδιαφέρουν οι συναισθηματικές ρίζες
της αντικοινωνικής συμπεριφοράς.
Αντικοινωνικής; Μα...
Δεν είναι ψυχοπαθείς.
Πέταξαν πυροτεχνήματα σε λεκάνες.
Ήταν μια φάρσα και θα τιμωρηθούν.
Πρέπει να εξερευνήσουμε
αν υπάρχουν θέματα στο σπίτι, που ίσως υποβόσκουν.
Θα ήθελα να συμπεριλάβω την κα Στίβενς στη συζήτηση,
μιας κι εμπλέκεται ο γιος της.
Η κα Στίβενς δεν μπορεί να παρευρεθεί, λόγω επαγγελματικών υποχρεώσεων.
Ναι, είναι αστροναύτισσα. Το γνωρίζω.
Όπως και ο άντρας της
και ο δικός μου. Και οι δύο βρίσκονται στη Σελήνη.
Κι αυτό το γνωρίζω.
Δεν μπορώ καν να φανταστώ το άγχος των δύο οικογενειών.
Τα καταφέρνουμε.
Σας ευχαριστώ για την ενημέρωση.
Σας διαβεβαιώνω ότι θα το χειριστώ.
- Λοιπόν... - Ευχαριστώ.
Ευχαριστώ για τον χρόνο σας.
Ούτε κουβέντα από κανέναν μέχρι να πάμε σπίτι.
Και μετά, θα συζητήσουμε για τις συνέπειες
του βανδαλισμού σχολικής περιουσίας.
Πάμε.
- Μάλιστα. - Μάλιστα.
Θα 'θελα να δω τη φάτσα του πατέρα μου.
Πέρσι, τσακωθήκαμε πολύ
για το αν η τροπολογία σημαίνει κοινές τουαλέτες.
Θα ήταν πιο καθαρές.
Ο Τζον Στένις θα εναντιωθεί στις γυναίκες στη μάχη
στην επιτροπή Ένοπλων Δυνάμεων. Θα το δείτε.
Είναι δημοκρατικός, μα είναι από το Μισισίπι.
Μισισίπι, Καλιφόρνια, δεν παίζει ρόλο.
Οι Αμερικανοί δεν θα δεχτούν να δουν τις κόρες τους να πηγαίνουν στον πόλεμο.
Αυτό έλεγαν και για τις γυναίκες στο διάστημα.
Είναι θέμα χρόνου.
Είναι Τροπολογία Ίσων Δικαιωμάτων, όχι Δικαιωμάτων των Γκέι.
Μπορείτε να είστε όσο κυνικοί θέλετε, αλλά φυσά αέρας αλλαγής.
Ολοκληρώθηκε η αλλαγή κι ο έλεγχος του ενεργοποιητή.
Κλείνουμε και φεύγουμε από τον πύργο.
Θα το ελέγξω από το Κέντρο Ελέγχου.
Πεινάω.
Έχουν ακόμα διπλά τσίζμπεργκερ...
FIDO, έχουμε ενημέρωση για τον άνεμο;
Ναι, διοικήτρια. Μόλις πήρα τα στοιχεία.
- Είμαστε εντός ορίων. - Να κοιτάς τα στοιχεία.
Την τελευταία φορά, σχεδόν υπερβήκαμε τη γωνία προσβολής.
Θεέ μου!
- Όχι! - Δεν ξέρω. Τώρα το βλέπω.
Κλειδώστε τις πόρτες.
ΕΠΙΣΤΡΟΦΗ ΣΤΟ ΣΠΙΤΙ
Πέρασαν 60 ημέρες
από τη συγκλονιστική έκρηξη του Απόλλων 23
στην εξέδρα εκτόξευσης του Ακρωτηρίου Κένεντι.
Οι τραγικοί θάνατοι 12 μελών του πληρώματος εδάφους
που βρίσκονταν στον πύργο κατά την έκρηξη,
συμπεριλαμβανομένου του Τζιν Κραντζ, νεοδιόριστου διευθυντή του Κέντρου,
συνεχίζουν να σκορπούν θλίψη σε όλο το πρόγραμμα και στη χώρα.
Οι τρεις αστροναύτες που απομακρύνθηκαν από το όχημα που εξερράγη
μέσω του πύργου διαφυγής έκτακτης ανάγκης,
αναρρώνουν από τους τραυματισμούς που υπέστησαν,
όταν ο θάλαμος διακυβέρνησης έπεσε στην παραλία, κι όχι στον ωκεανό.
Εν τω μεταξύ, οι τρεις αστροναύτες στη βάση Τζέιμσταουν
συνεχίζουν πειράματα και εργασίες συντήρησης
στην πρώτη επανδρωμένη κατοικία της Σελήνης.
Οι αστροναύτες Μπάλντουιν, Στίβενς και Πουλ ανεφοδιάζονται
μέσω μη επανδρωμένων πυραύλων, όσο περιμένουν την έρευνα της NASA
που θα εντοπίσει τα αίτια της έκρηξης του Κρόνου V.
Μα δεν θα υπάρξουν αντικαταστάτες,
μέχρι η επιτροπή να βεβαιώσει ότι οι πύραυλοι είναι έτοιμοι να πετάξουν.
Το FBI συνεχίζει να θεωρεί ανησυχητικό το ενδεχόμενο
πράκτορες της KGB να έκαναν σαμποτάζ στο Απόλλων 23,
για να καθυστερήσει η δουλειά στη βάση Τζέιμσταουν.
Θέλουμε να ξεκινήσουμε ανακρίσεις
στο βοηθητικό προσωπικό του Διαστημικού Κέντρου Τζόνσον,
στο Ακρωτήρι Κένεντι της NASA, στο Εργαστήριο Αεριοπροώθησης και παντού.
- Καταλαβαίνω. - Εγώ, όχι.
Με κάθε σεβασμό, γιατί το FBI μπαίνει σε αυτόν τον λαβύρινθο;
Ξέρουμε το αίτιο. Δεν ήταν Ρώσος μυστικός πράκτορας.
Νομίζεις ότι ξέρεις το αίτιο.
Οι έρευνές μας έχουν δείξει
πάμπολλα περιστατικά μη τήρησης του πρωτοκόλλου ασφαλείας στη NASA.
Ένα τέτοιο θα έδινε σε Ρώσους πράκτορες
πρόσβαση σε απόρρητες πληροφορίες
σχετικά με τη στρατιωτική επέκταση στη βάση Τζέιμσταουν.
Εντάξει.
Ο ειδικός πράκτορας Ντόναχιου έχει την άδεια του Υπουργείου Δικαιοσύνης
να ερευνήσει οποιοδήποτε στοιχείο για παραβιάσεις ασφαλείας στη NASA.
Είμαι σίγουρος ότι η επιτροπή διερεύνησης θα συνεργαστεί πλήρως μαζί του.
Σας ευχαριστώ που ήρθατε.
Ανυπομονώ να τα αφήσω πίσω μου αυτά.
Σου περισσεύει μια θέση;
ΔΕΝ ΒΡΕΘΗΚΑΝ ΔΕΔΟΜΕΝΑ
Σε ψάχνει ο Ουάιζνερ.
Τέλεια.
Θα το κοιτάς κάθε μέρα, έτσι;
Κρατά τη μνήμη του ζωντανή.
Όχι, δεν είναι έτσι.
Ξέρεις τι κάνει;
Λέει πόσο ασήμαντοι είμαστε όλοι σ' αυτήν την αίθουσα.
Τι σημαίνει αυτό;
Αν είχε πεθάνει αστροναύτης,
δεν θα υπήρχε μόνο μια πλακέτα και μια φωτογραφία.
Μετά το Απόλλων 1, δεν μπορούσες να δεις τηλεόραση
ή περιοδικό ή εφημερίδα για μήνες,
χωρίς να δεις τα πρόσωπα εκείνων των τύπων.
"Αμερικανοί ήρωες", "Οι καλύτεροι των καλύτερων".
"Το έθνος θρηνεί".
Μα αν πεθάνει ένας από εμάς,
ένας από τους απρόσωπους, ανώνυμους του Ελέγχου Αποστολής,
έχεις μια φωτογραφία και μια πλακέτα,
και επιστροφή στο Happy Days και στο Six Million Dollar Man.
Οι άλλοι 11 που πέθαναν με τον Τζιν; Ξέρεις ποιοι είναι;
Είναι απλώς οι άλλοι 11.
Έπινες, Μπιλ;
Δεν έχω υπηρεσία. Και δεν σε αφορά, διάολε.
Πώς μπήκες εδώ μέσα;
Συγγνώμη. Με άφησε ο πατέρας μου.
Ο Οκτάβιο Ροσάλες; Είναι ένας από τους επιστάτες.
Ο Οκτάβιο! Ναι, ξέρω ποιος είναι.
Μίλησε με έναν φύλακα και είπε ότι δεν πειράζει.
Αλήθεια;
Λογάριθμοι. Τους σιχαινόμουν.
Δεν είναι τόσο δύσκολοι.
Όχι ακόμα.
Με ζητήσατε, κύριε Ουάιζνερ;
Καθίστε, δις Μάντισον.
Η επιτροπή διερεύνησης θα ήθελε να παραλάβετε μια αναφορά
που ετοιμάστηκε για την έκρηξη του Κρόνου.
Τι εννοείτε "να παραλάβω";
Αυτό που σημαίνει. Να παραλάβετε την αναφορά και να μας τη φέρετε.
Ώστε, έγινα κλητήρας; Άλλο είναι να σε παραβλέπουν
κι άλλο να υποβιβάζεσαι σε γραφείο αλληλογραφίας.
Δις Μάντισον, το συζητήσαμε αυτό.
Η Αϊρίν Χέντρικς είχε πιο πολλά προσόντα
για διοικήτρια πτήσης της Λευκής Ομάδας.
Παρόλο που ήρθε στην υπηρεσία πριν από πέντε χρόνια,
ενώ εγώ είμαι στη NASA από το 1966.
Λυπάμαι. Ειλικρινά.
Μα φοβάμαι ότι το θέμα έχει λήξει.
Καλά. Όμως, δεν είμαι κλητήρας.
Είναι λεπτό το ζήτημα.
Πριν από δύο μήνες, η επιτροπή ζήτησε από έναν εξωτερικό ειδικό
να διεξαγάγει ενδελεχή ανάλυση για το πρόγραμμα Κρόνος.
Κάποιος που θα μας παρείχε μια σύνοψη
για την εξέλιξη και τα επιχειρησιακά συστήματα
και θα μας έδινε μια μοναδική οπτική.
Τώρα, αυτή η ανάλυση τελείωσε.
Οι φήμες λένε ότι έχετε πειστικά στοιχεία
ότι η μεταλλική κόπωση της βαλβίδας υγρού υδρογόνου προκάλεσε διαρροή,
που οδήγησε στην έκρηξη.
Δεν συμπαθώ τα κουτσομπολιά.
Μα σ' αυτήν την περίπτωση, οι φήμες είναι αληθινές.
Μπορούμε να επανεκκινήσουμε την παραγωγή του Κρόνου, διορθώνοντας το λάθος,
μα οι υπάρχοντες πύραυλοι
πρέπει να αποσυναρμολογηθούν και να διορθωθούν.
Οπότε, φαντάζεσαι πόσο επείγον είναι να εκδώσει η επιτροπή τις συστάσεις
και να πετάξει ξανά ο Κρόνος.
Χρειαζόμαστε την τελευταία αναφορά ανάλυσης του συστήματος.
Γιατί ο εξωτερικός ειδικός δεν ταχυδρομεί το πόρισμά του;
Ή γιατί δεν στέλνετε έναν βοηθό σας να το πάρει;
Θα δώσει την αναφορά μόνο σε σένα.
Όχι.
Δεν θα τη δώσει σε άλλον.
Δεν θέλω να τον δω.
Δεν είναι προσωπικό. Κατασκεύασε τον Κρόνο V και θέλουμε την ανάλυσή του.
Είναι εγκληματίας πολέμου. Πρέπει να ασκηθεί δίωξη...
Αυτή είναι η γνώμη σου.
Και δεν την ενστερνίζεται η πλειοψηφία της επιτροπής.
Χρειαζόμαστε την αναφορά του δρα βον Μπρον.
Μας ενημέρωσε ότι θα τη δώσει μόνο σε σένα.
Φοβάμαι ότι θα σου ζητήσω να πας και να μας τη φέρεις.
Η Σοβιετική Ένωση ανακοίνωσε ότι η δική της σεληνιακή βάση, η Ζβέζντα,
υποδέχτηκε το πρώτο πλήρωμα τριών κοσμοναυτών
και είναι πλήρως λειτουργική.
Η βάση Ζβέζντα, επίσης τοποθετημένη στο χείλος του κρατήρα Σάκλετον,
βρίσκεται 13 χιλιόμετρα βορειοδυτικά της αμερικανικής βάσης Τζέιμσταουν.
Σήμερα, είναι η πρώτη φορά
που πληρώματα της ΕΣΣΔ και των ΗΠΑ
βρίσκονται συγχρόνως στην επιφάνεια της Σελήνης.
Θα ήταν μέγα σφάλμα
αν οι δικοί μας
επικοινωνούσαν με τους Σοβιετικούς στη Σελήνη,
κύριε πρόεδρε.
Εγώ...
κατανοώ την άποψή σου
και εκτιμώ τη συμβουλή,
μα δεν τηλεφώνησα γι' αυτό.
Θέλω να σε ενημερώσω
ότι αποφάσισα να σε συγχωρέσω
για όσα εγκλήματα έχεις διαπράξει
σχετικά με τη διάρρηξη στο Γουότεργκεϊτ.
Ορίστε;
Αποφάσισα ότι είναι προς όφελος της χώρας
να μην ασκηθεί δίωξη σε πρώην πολιτικούς αντιπάλους
στα ποινικά δικαστήρια.
Μη μου το παίζεις ανώτερος.
Δεν θέλω τη συγχώρεσή σου, διάολε.
Δεν χρειάζομαι την άδειά σου, Ντικ.
Έχει λήξει.
Κοίτα να προσέχεις, Τέντι.
Πέρνα λιγότερο χρόνο
στο Παλμ Μπιτς.
Έδωσα προκαταβολή για το διαμέρισμα.
Τι έκανες;
Γκόρντο, το συζητήσαμε.
Νόμιζα ότι συμφωνήσαμε να γυρίσω πριν πάρουμε μεγάλες αποφάσεις.
Είναι απλώς μια προκαταβολή.
Δεν το είπες στα παιδιά, έτσι;
Όχι φυσικά. Αυτό είναι...
Είναι κάτι που θα κάνουμε μαζί.
Δεν ξέρω, Τρέις.
Νομίζω ότι είναι βιαστική απόφαση.
Δεν ξέρουν καν πότε θα γυρίσουμε από δω.
Το ξέρω. Γι' αυτό δεν ήθελα να το χάσω.
Είναι σε τέλεια τιμή, ιδανική τοποθεσία,
είναι κοντά στο σχολείο, στο σπίτι μας, ακόμα και στο Διαστημικό Κέντρο.
Τότε, γιατί δεν μετακομίζεις εσύ;
Για να έχετε εσύ και η Σίλα το σπίτι στη διάθεσή σας;
Λες και θα ακουμπούσα ποτέ τη Σίλα. Δεν ξέρει καν να μαγειρεύει.
Να σου πω. Μπορείς να περάσεις στα κρυφά άλλο ένα μπουκάλι
στον επόμενο πύραυλο ανεφοδιασμού;
Σε καμία περίπτωση.
Δεν θα με άφηναν να πλησιάσω στον πύραυλο.
Νέοι κανόνες ασφαλείας.
Το FBI είναι παντού και ψάχνει για κομμουνιστές.
Είναι γελοίο.
Κάτσε. Τι είναι αυτό;
Όχι. Γκόρντο, τι θόρυβος είναι αυτός;
- Θόρυβος; - Ναι.
Κάνει ντους η Ντάνι.
Μην ξεχάσεις να της πλύνεις την πλάτη.
Δεν θέλω να πηδήξω την Ντανιέλ!
Εντάξει;
Χάρηκα που τα είπαμε, Γκόρντο.
Θα τα ξαναπούμε.
Σύννεφα στον παράδεισο;
Συγγνώμη, Ντάνι.
Μην ανησυχείς. Ούτε εγώ θέλω να σε πηδήξω.
Εδώ θα έπρεπε να βρω σπίτι.
Όπως ξέρετε, το FBI βοηθά στην έρευνα
για το ατύχημα του Κρόνου V.
Ήλπιζα να μπορούσατε να απαντήσετε σε κάποιες ερωτήσεις μου.
Βεβαίως.
Κύριε Ουίλσον, γνωρίζετε μια περιοχή στο Χιούστον που λέγεται Μοντρόουζ;
Ναι, είναι στο κέντρο, σωστά;
Σωστά.
Συχνάζετε σε εκείνη την περιοχή;
Έχετε συγγενείς ή φίλους στην περιοχή;
Όχι. Δεν είναι του γούστου μου.
Οπότε, δεν έχετε πάει ποτέ σε έναν χώρο που λέγεται Μπάγιου Λάντινγκ;
Δεν νομίζω.
Το Μπάγιου Λάντινγκ είναι κέντρο διασκέδασης.
Εντάξει.
Για ομοφυλόφιλους.
Αλήθεια;
Το παρακολουθούσαμε εδώ και μήνες.
Η γειτονιά έχει μετατραπεί σε κέντρο
για υποστηρικτές ριζοσπαστών και κομμουνιστών.
Πολλοί Ευρωπαίοι.
Μηχανόβιοι, καλλιτέχνες...
ομοφυλόφιλοι ακτιβιστές.
Στο Χιούστον;
Μια ανώνυμη πηγή ανέφερε κάποιον που ταίριαζε στην περιγραφή σας
να μπαίνει στο κτήριο το προηγούμενο Σάββατο...
γύρω στη 1:00 π.μ.
Θυμάστε κάτι τέτοιο;
Εγώ; Όχι.
Είμαι ρεπουμπλικάνος.
Και μεθοδιστής.
Δεν κάνω παρέα με πολλούς μηχανόβιους, καλλιτέχνες ή ομοφυλόφιλους ακτιβιστές.
Πού ήσασταν;
Το περασμένο Σάββατο;
Στο σπίτι και κοιμόμουν.
Έχετε αποδείξεις;
Ρωτήστε την κοπέλα μου.
Η οποία είναι...
η Έλεν Γουέιβερλι.
Είστε μαζί τρία χρόνια.
Πολύς καιρός τα τρία χρόνια.
Οι πιο πολλές θα σας είχαν πάει σηκωτό στην εκκλησία.
Λοιπόν, η Έλεν δεν είναι σαν τις άλλες.
Άλλωστε, είναι δύσκολο να πάρεις δαχτυλίδι με μισθό δημοσίου.
Είμαι σίγουρος ότι με καταλαβαίνετε.
Νομίζω πως ναι.
Ο τύπος είναι σκέτος μπελάς.
Έχω περάσει 50 διαπιστεύσεις ασφαλείας.
Τους ξέρω αυτούς τους τύπους.
Κι αυτός...
πεθαίνει να εντοπίσει τους ομοφυλόφιλους στη NASA για να τους συλλάβει.
Γιατί καίγεται τόσο πολύ;
Το FBI το βλέπει σαν κίνδυνο για την ασφάλεια.
Αν έχεις κάποιο μυστικό, οι Ρώσοι μπορούν να σε εκβιάσουν.
Θα σου μιλήσει κάποια στιγμή
και θα προσπαθήσει να σε ξεμπροστιάσει.
Μην πιστέψεις τίποτα από ό, τι σου πει.
Δεν το πιστεύω. Δεν είναι...
Δεν είναι έγκλημα να πεις ψέματα στο FBI; Θα διαπράξω κακούργημα;
Ναι, θα διαπράξεις.
Είτε κάνεις αυτό είτε...
τους λες την αλήθεια.
Θα μας διώξουν και τους δύο από τη NASA
και θα μας δείχνουν ως έκφυλους σε όλον τον κόσμο.
Εντάξει. Πρέπει να μάθω καλά την ιστορία μας.
Πού βγήκαμε πρώτη φορά;
ΧΑΝΤΣΒΙΛ, ΑΛΑΜΠΑΜΑ
Πέρασε.
Εντάξει, ήρθα. Δεν ξέρω τι θες, αλλά είμαι εδώ.
Πέρασες από το σπίτι σου;
Οι νέοι ιδιοκτήτες έχουν αφήσει την μπροστινή αυλή ακατάστατη.
- Παρακαλώ. - Δεν έχουν όλοι λεφτά για κηπουρό.
Ο δικός σου πρέπει να βάψει καλύτερα το γραμματοκιβώτιό σου.
Ο πατέρας σου δεν χρησιμοποίησε ποτέ κηπουρό.
Τον φρόντιζε μόνος του, μέχρι το τέλος.
Ένιωθε περήφανος γι' αυτό.
Ήταν... καλός άνθρωπος ο πατέρας σου.
Πες μου ότι δεν ήρθα για να μιλήσουμε για τον πατέρα μου.
Προσπάθησα να σου μιλήσω στην κηδεία του, μα έφυγες, χωρίς να πεις λέξη.
Είχα δουλειά.
Τι με ήθελες;
Το βραδινό μου.
Η Άννα μού άφησε ψητό, πριν πάει τον Γιόσεφ στο Ντίσνεϊ Γουόρλντ.
Έχεις πάει;
Το όραμα του Ουόλτ ήταν εξαιρετικό. Σπουδαίος άντρας.
Κρίμα που δεν έζησε για να το δει.
Δεν θα μείνω για φαγητό.
Έχω καλό κρασί Βουργουνδίας για να το συνοδεύσουμε.
Ναι; Τίποτα χαμένα αγόρια εδώ γύρω;
Εδώ είμαστε.
- Γεια σου, μαμά. - Γεια σου, γλυκέ μου.
Τι είναι αυτό;
Ξύλινα αυτοκινητάκια.
Τώρα τελευταία δεν κάνατε;
Πέρσι ήταν, μαμά.
- Δεν πειράζει. Περνά ο καιρός, σωστά; - Ναι.
Ο αγώνας είναι σε 20 μέρες,
μα τους είπα να ξεκινήσουν, αν θέλουν να προλάβουν.
Σε 20 μέρες.
Στις 10 του μήνα.
Είδα το πρόγραμμά σου στο γραφείο του Ντικ.
Θα είσαι στο Μάρσαλ, ετοιμάζοντας το φορτίο του 25,
όμως, θα το αναλάβω, εντάξει;
- Ευχαριστώ. - Φυσικά.
Σέιν, θα κόψεις το χέρι σου!
Πάρε την ακονόπετρα του πατέρα σου και ακόνισε το μαχαίρι.
Μάλιστα, κυρία.
Λοιπόν... Τέλεια.
Ευχαριστώ που τα πήγες στη συγκέντρωση αγέλης.
Ήταν συγκέντρωση εξάδας. Η αγέλη συγκεντρώνεται μία φορά τον μήνα.
Σωστά.
Ντάνι, κάποιος ξέχασε να πει στη μαμά του τα σπουδαία νέα.
Πήρα το Βέλος του Φωτός.
Δεν σε πιστεύω! Αλήθεια;
Απίστευτο! Νόμιζα ότι θα έπαιρνε καιρό.
- Θυμάσαι την αρχιπροσκοπίνα, την Κάρολ; - Ναι.
Είπε ότι ολοκλήρωσε τα προαπαιτούμενα
πιο γρήγορα από οποιονδήποτε.
Ένιωσα περήφανη.
Κι εγώ είμαι περήφανη, Ντάνι.
Θα το πω στον μπαμπά όταν ξαναμιλήσουμε, εντάξει;
Εντάξει.
Πρέπει να φύγουμε. Πού 'ναι ο αδερφός σου; Πού είναι ο Τζίμι;
Ήταν κουρασμένος και τον κοίμισα στο κρεβάτι του Σέιν. Κοιμάται.
Ευχαριστώ.
- Πάμε. - Να κοιμηθώ εδώ απόψε;
Σε παρακαλώ. Θέλω να φτιάξω το αγωνιστικό με τον Σέιν.
Γλυκέ μου, η κυρία Μπάλντουιν θα θέλει λίγη ησυχία.
Τρέις, δεν πειράζει.
Τα αγόρια κοιμούνται στην ίδια κουκέτα, οπότε, δεν είναι πρόβλημα.
Ξέρεις; Φτιάχνω εντσιλάδα. Μείνε κι εσύ να φάμε.
Θα το ήθελα πολύ...
αλλά πρέπει να ξυπνήσω νωρίς το πρωί.
Να περάσεις ωραία και να είσαι φρόνιμος.
Σ' αγαπάω.
- Ευχαριστώ. - Παρακαλώ. Τα λέμε.
Δεν έχεις φάει καθόλου. Η Άννα θα πληγωθεί.
Μην το κάνεις αυτό.
Η Άννα είναι μια αξιαγάπητη, ευγενική γυναίκα.
Μην τη χρησιμοποιείς για να με χειραγωγήσεις.
Γιατί σου είναι τόσο δύσκολο να μου μιλήσεις;
Σε ξέρω, κυριολεκτικά, όλη σου τη ζωή.
Έμαθες να παίζεις πιάνο εκεί ακριβώς.
Ο Πέτρος πήγε στον Ιησού και ρώτησε
"Πόσες φορές να συγχωρέσω τον αδερφό μου όταν αμαρτήσει εναντίον μου;
Μέχρι επτά φορές;"
Ο Ιησούς απάντησε
"Σου λέω 77 φορές, όχι επτά".
Αυτό θες;
Συγχώρεση; Αυτό είναι;
Εντάξει. Σε συγχωρώ για τις αμαρτίες σου.
Ορίστε. Τελειώσαμε;
Θα μου δώσεις την αναφορά για να φύγω;
Θέλω μόνο να με ακούσεις, για να σου πω κάποια πράγματα
Σημαντικά πράγματα που ο πατέρας σου ήθελε να μάθεις.
Γιατί δεν μου τα είπε ο ίδιος;
Γιατί;
Είχε την ευκαιρία να μου πει ό, τι ήθελε.
Μια ολόκληρη ζωή.
Μα τώρα, πρέπει να ακούσω κάποια λόγια από τον τάφο, που θα μου τα πει κάποιος...
Κάποιος...
Μάργκο, θέλω μόνο να κρατήσω την υπόσχεση που έδωσα σε έναν πολύ παλιό φίλο μου.
Θα μου επιτρέψεις να το κάνω;
Ο πατέρας σου κι εγώ γνωριστήκαμε στο μπαρ της σχολής την άνοιξη του 1951.
Συζητούσατε για τον Μότσαρτ και τον Στράους
και γεννήθηκε μια όμορφη φιλία.
Ξέρω την ιστορία.
Ήταν ένας λαμπρός φυσικός.
Εξαιρετικές γνώσεις πάνω στη φύση της ύλης.
Προσπάθησα να τον πάρω να δουλέψουμε στον πύραυλο Ρέντστοουν,
μα πάντοτε αρνιόταν. Ξέρεις γιατί;
Γιατί ήταν ένας ανθρωπάκος χωρίς φιλοδοξίες.
Όχι. Ήταν ένας κατεστραμμένος άντρας με διαλυμένα όνειρα.
Αυτό είναι που τον διέλυσε.
Δεν προσποιούμαι ότι κατανοώ τι αισθανόταν
και δεν ενστερνιζόμουν την οπτική του,
μα πάντοτε σεβόμουν εκείνον.
Σε αγαπούσε πολύ. Ήσουν ό, τι σημαντικότερο είχε στη ζωή...
Μην το κάνεις αυτό!
Μην πας να ωραιοποιήσεις τις πράξεις του τώρα που πέθανε.
Όλη μου τη ζωή, ίσα που μου έδινε σημασία, και τώρα,
"Ήσουν ό, τι σημαντικότερο είχε στη ζωή".
Είναι γεγονότα.
Γεγονότα που δεν ήξερες όταν μεγάλωνες.
Γεγονότα που ο πατέρας σου ήθελε να ξέρεις,
μα δεν έβρισκε τρόπο να σου τα πει,
να σου εξηγήσει γιατί φαινόταν απόμακρος κάποιες φορές.
Απόμακρος κάποιες φορές; Απόμακρος;
Ξέρεις τι είχε σημασία για εκείνον;
Η συλλογή γραμματοσήμων του.
Γυρνούσε στις 5:30 κάθε απόγευμα, έπινε δύο μαρτίνι.
Όχι ένα, ούτε τρία, μα δύο.
Και περνούσε το υπόλοιπο βράδυ στο γραφείο
με τους δίσκους και τη συλλογή γραμματοσήμων του.
Αυτό ήταν. Αυτή ήταν η ζωή του. Τίποτα άλλο.
Ούτε η μητέρα μου ούτε εγώ. Τίποτα.
Όταν αποφοίτησα από το πανεπιστήμιο,
η πρώτη γυναίκα στην οικογένειά μου και από τα δύο σόγια,
ξέρεις τι έκανε;
Μου έδωσε ένα ημερολόγιο γραφείου.
Τόσο σημαντική ήμουν για εκείνον!
Και τώρα, πρέπει να νιώσω άσχημα, επειδή πέθανε γέρος και μόνος;
Λυπάμαι.
Δεν λέει η Βίβλος σου πως θερίζεις ό, τι σπείρεις;
Ναι.
Και ο πατέρας σου θέρισε θύελλες.
Στη διάρκεια του πολέμου...
δούλεψε μυστικά για την κυβέρνηση.
Δούλεψε πάνω σε συστήματα ραντάρ για την πολεμική αεροπορία.
Το ξέρω, γιατί μου το είπε η μητέρα μου.
Δεν σου είπε τα πάντα, γιατί δεν τα ήξερε.
Τα είπε σε μένα,
γιατί κι εγώ γνώριζα απόρρητες πληροφορίες και ήμουν επιστήμονας.
Οπότε, ίσως ένιωθε ότι θα κατανοούσα την εμπειρία του.
Άρχισε να ασχολείται με το ραντάρ το 1942,
μα μέσα στη χρονιά, στρατολογήθηκε για κάτι μεγαλύτερο...
από τον Ρόμπερτ Οπενχάιμερ.
Ο πατέρας σου δούλεψε στο Πρόγραμμα Μανχάταν.
Δεν είναι αλήθεια.
Αυτά είναι τα αρχεία του.
Δούλεψε με τον Τζον φον Νόιμαν για την ανάπτυξη μιας μεθόδου,
με την οποία ο πυρήνας πλουτωνίου μπορούσε να συμπιεστεί σε μία κρίσιμη μάζα
μέσω σφαιρικής ενδόρρηξης.
Ήταν εξαιρετική δουλειά.
Τέτοιοι πολύπλοκοι υπολογισμοί
φάνταζαν εξωπραγματικοί όταν ξεκίνησαν.
Η δουλειά τους οδήγησε κατευθείαν στο όπλο που χρησιμοποίησαν στο Ναγκασάκι.
- Τον "Χοντρό". - Ναι.
Ο βομβαρδισμός επηρέασε βαθιά τον πατέρα σου.
Τον συντάραξε πραγματικά.
Εκ των υστέρων, ένιωσε ότι συμμετείχε σε κάτι φρικιαστικό.
Σε κάτι σατανικό.
Συζητήσαμε πολλές φορές τον ηθικό αντίκτυπο της ατομικής βόμβας.
Προσπάθησα να του πω ότι είχε σώσει εκατομμύρια ζωές,
αποφεύγοντας την εισβολή στην Ιαπωνία.
Δεν με άκουγε.
Αποτραβήχτηκε από τον κόσμο.
Από σένα κι από τη μητέρα σου.
Μόνο στο τέλος της ζωής του αποφάσισε...
ότι έπρεπε να μάθεις την αλήθεια.
Μα δεν έβρισκε το κουράγιο να σου το πει.
Οπότε...
μου ζήτησε να σου το πω μετά τον θάνατό του.
Σκεφτόμουν κάτι.
Ίσως να κάναμε ένα διάλειμμα για λίγο.
Να κάνουμε ένα διάλειμμα;
Έχεις αναστατωθεί με όλο αυτό με το FBI, έτσι;
Ναι.
Συμβαίνει τίποτα άλλο;
Όχι. Δηλαδή... Είναι το FBI και...
Δεν ξέρω.
Πες το.
Δεν ξέρω πού πηγαίνει αυτό.
Αυτό;
Εννοούσες αυτό;
Δεν ξέρω. Πού θα ήθελες να πάει;
Δεν ξέρω.
Δεν είμαι σίγουρη ότι μπορεί να πάει κάπου.
Και, ξέρεις...
μπορεί να είναι απλώς...
Μια φάση; Το να φιλάς κορίτσια είναι μια φάση για σένα;
Μπορεί.
Ναι, το θυμάμαι.
Ήταν πριν από οκτώ ή εννέα χρόνια.
Νόμιζα ότι ήταν απλώς μια φάση.
Κάτι που θα έκανα για λίγο και θα μου περνούσε.
Μα δεν πέρασε.
Αυτή είμαι.
Το ξέρω. Το καταλαβαίνω.
Όμως, τι; Θα το ξεπεράσεις μεγαλώνοντας, Έλεν;
Δεν θα το ξεπεράσω μεγαλώνοντας.
Δεν είπα κάτι τέτοιο. Απλώς...
Είναι ακόμα κάτι καινούργιο για μένα.
Καμιά φορά, δεν νιώθω ο εαυτός μου.
Λες και μαζί σου είμαι κάποια άλλη.
Κι εγώ.
Νιώθω σαν κάποια άλλη όταν είμαι μαζί σου.
Σε τρομάζει αυτό;
Όχι.
Μπορώ να το κρατήσω;
Φυσικά.
Ευχαριστώ.
Κι ευχαριστώ...
που μου το είπες.
Τώρα, θα μου δώσεις την αναφορά για να φύγω;
Θα γυρίσεις απόψε; Έχεις πολύ δρόμο.
- Μπορείς να μείνεις. - Όχι.
Αυτό... δεν...
αλλάζει την κατάσταση μεταξύ μας.
Δεν το καταλαβαίνεις; Αυτό που έκανες στον πόλεμο...
δεν είναι ίδιο με ό, τι έκανε ο πατέρας μου.
Δεν ζήτησα να γίνει σύγκριση.
Ας αφήσουμε τα πικρά λόγια.
Είδα το ταλέντο σου από τότε που ήσουν κοριτσάκι.
Θυμάσαι; Πάλευες με τη γεωμετρία.
Μη.
Σου είπα ότι τα μαθηματικά ήταν σαν μουσική.
Ποτέ δεν θα ξεχάσω την έκφρασή σου.
Σταμάτα.
Όταν άρχισες να μαθαίνεις πιάνο,
ήταν σαν να άνοιξε ο κόσμος εμπρός σου.
Άρχισες να βλέπεις τα αόρατα νήματα του Θεού
και πώς συνέδεαν τη δομή του σύμπαντος.
Εγώ σου έδωσα αυτήν τη γνώση.
Σε ενθάρρυνα, σε προκάλεσα και σε πίεσα, όταν δεν μπορούσε ο πατέρας σου.
Δεν μπορούσε... μα το ήθελε.
Τα εκτιμώ όλα αυτά. Αλήθεια. Εντάξει;
Ευχαριστώ.
Είναι αρκετό;
Χαραμίζεις το ταλέντο σου.
Χαραμίζεις τα δώρα που σου έδωσε ο Θεός.
- Τα έχω πάει μια χαρά. - Όχι τόσο καλά όσο η Αϊρίν Χέντρικς.
Ναι, μαθαίνω ακόμα ό, τι συμβαίνει στον Έλεγχο Αποστολής.
- Θα φτάσω κι εκεί. - Πού; Στη θέση της διοικήτριας;
Τι θες; Πού βλέπεις τον εαυτό σου σε δέκα χρόνια;
Σε δέκα χρόνια, θα είμαι επικεφαλής της NASA.
Όχι, δεν θα είσαι.
Επίτρεψέ μου να γίνω ωμός.
Δεν είσαι αυτό που λέγεται "ομαδικός παίκτης", Μάργκο.
Έχεις πολλά δυνατά σημεία.
Εξυπνάδα, ένστικτο, πονηριά, αποφασιστικότητα.
Ανήκω στην ομάδα του Ελέγχου Αποστολής.
Γιατί ήμουν ο μέντοράς σου.
Και γιατί ο μακαρίτης Τζιν Κραντζ σε ευνοούσε.
Ωστόσο, τώρα, έχεις αρχαιότητα, εμπειρία, άριστα προσόντα.
Άρα, γιατί δεν πήρες την προαγωγή για διοικήτρια πτήσης;
Γιατί;
- Δεν ξέρω. - Ναι, ξέρεις.
Επειδή δεν παίζεις το παιχνίδι.
Δεν φτιάχνεις τους κοινωνικούς δεσμούς που πρέπει για να γίνεις μέλος της ομάδας.
Τους θεωρείς επουσιώδεις κι ασήμαντους,
επιμένοντας ότι η αξία και μόνο αυτή
είναι το απόλυτο κριτήριο για την εξέλιξή σου.
Γι' αυτό, δεν είσαι και δεν θα θεωρηθείς ποτέ αρχηγός.
Ευχαριστώ για την ενθάρρυνση.
Κάπως θα τα καταφέρω.
Μου δίνεις την αναθεματισμένη αναφορά;
Κρυβόταν σε κοινή θέα τόση ώρα.
Κλασικός, όπως πάντα.
Κρατάς στα χέρια σου το κλειδί για την επιτυχία σου.
Τι να κάνω; Να σβήσω το όνομά σου και να γράψω το δικό μου;
Δεν έχει σημασία το όνομα στην αναφορά,
μα τι θα γίνει με τις πληροφορίες που αποκαλύπτει.
Τι εννοείς;
Η επιτροπή πιστεύει ότι η έκρηξη προκλήθηκε από τη βαλβίδα.
- Εσύ πιστεύεις κάτι άλλο; - Όχι.
Η βαλβίδα έφταιγε. Αυτό είναι το προφανές.
Το ερώτημα είναι γιατί αστόχησε.
Ελάττωμα στη διαδικασία παραγωγής.
Ναι, μα και πάλι. Γιατί;
Ξέρεις γιατί οι χιλιάδες εργολάβοι και υπεργολάβοι
που προμηθεύουν τον Κρόνο V
είναι διάσπαρτοι στις ηπειρωτικές ΗΠΑ;
Το θεωρείς τυχαίο
ότι τόσοι πολλοί βρίσκονται σε περιοχές κλειδιά για το Κογκρέσο;
Η NASA έδωσε το συμβόλαιο για τη βαλβίδα σε λάθος εταιρεία για πολιτικούς λόγους;
Όταν ερευνούσα την εφοδιαστική αλυσίδα για τον Κρόνο, ως μέρος της ανάλυσής μου,
απόρησα όταν είδα ότι η βαλβίδα κατασκευάστηκε από την Kirkland Aerospace,
μια εταιρεία στο Ρόκφορντ του Ιλινόι.
Απόρησα, επειδή θυμόμουν εκείνο το συμβόλαιο.
Το είχα δώσει σε εταιρεία στο Κολοράντο στα μέσα της δεκαετίας του '60.
Μετά, στις αρχές του 1973, η NASA άλλαξε προμηθευτές.
Λοιπόν... γιατί άλλαξε;
Δεν χρειάζεται να διαβάσεις την αναφορά. Σκέψου.
Γιατί να δώσεις το συμβόλαιο σε εταιρεία στο Ιλινόι;
Τι πολιτικό ενδιαφέρον είχε σε αυτήν την πολιτεία η κυβέρνηση
που είχε μόλις αναλάβει εξουσία το 1973;
Η Τροπολογία Ίσων Δικαιωμάτων.
Όλοι εξεπλάγησαν που ένας ρεπουμπλικάνος κυβερνήτης
ξαφνικά υποστήριξε την τροπολογία.
Κι έγινε επειδή η NASA μετέφερε ένα συμβόλαιο στο Ιλινόι;
Ένα τεράστιο συμβόλαιο.
Σε μια περιοχή όπου εκείνος χρειαζόταν στήριξη για την επανεκλογή του.
Είναι όλα στην αναφορά.
Θεέ μου!
Ο Τζιν πέθανε για μια πολιτική ψήφο;
Όχι μόνο ο Τζιν. Κι άλλοι 11 άντρες.
Εσύ τον ήξερες, επειδή δούλευε στον Έλεγχο Αποστολής.
Όμως, εγώ τους ήξερα όλους στον πύργο.
Θα δημιουργηθεί σάλος στη NASA.
Στο Κογκρέσο, στον Λευκό Οίκο.
Αν δημοσιοποιηθεί.
Γιατί να μη δημοσιοποιηθεί; Η αναφορά της επιτροπής θα δημοσιοποιηθεί.
Επειδή ενέχει την πιθανότητα να κάνει κακό στον πρόεδρο,
ο Ουάιζνερ θα πάρει την αναφορά μου, θα τη χαρακτηρίσει απόρρητη, θα τη θάψει
και δεν θα την ξαναδεί κανείς.
Δεν το πιστεύω.
Ίσως δεν είναι ο καλύτερος διαχειριστής που είχαμε, μα δεν είναι τόσο κυνικός.
Ο Ουάιζνερ είναι πολιτικό ον.
Είναι πιστός μόνο στον Κένεντι.
Δεν θα επιτρέψει το κατόρθωμα του Τέντι, η τροπολογία,
να κηλιδωθεί από βρόμικες πολιτικές.
Οπότε, το μόνο ερώτημα που μένει είναι ποιος θα επωφεληθεί από την κατάσταση.
Τι θες να πεις;
Όλα τα πολιτικά συστήματα είναι προβληματικά.
Και κάθε γραφειοκρατία είναι διεφθαρμένη.
Πρέπει να του το πεις;
- Θα θυμώσει πολύ. - Ας το σκεφτόσουν,
προτού σπάσεις μετρητές νερού με τον Ντάνι Στίβενς.
Δική του ιδέα ήταν!
Μην καρφώνεις τον φίλο σου για να γλιτώσεις!
Δεν σε μεγαλώσαμε έτσι.
Μην το πεις στον μπαμπά. Σε παρακαλώ.
Μείνε εδώ, μέχρι να σε φωνάξω.
Μην κουνηθείς. Κατάλαβες;
Μάλιστα, κυρία.
Μίλησες στον γιατρό;
Στον Λίμπερ; Ναι.
Λοιπόν, τι είπε;
Ό, τι και οι υπόλοιποι γιατροί.
Υπάρχει μια πιθανότητα να πετύχει,
μα δεν μπορεί να το εγγυηθεί.
Κανείς δεν μπορεί, αλλά έχει πολύ καλό ιστορικό.
Λοιπόν, θα το προχωρήσεις;
Να το συζητήσουμε όταν γυρίσεις;
Έχω αρκετά στο κεφάλι μου τώρα.
Εντάξει.
Άλλωστε, δεν μπορώ να μείνω έγκυος χωρίς εσένα.
Το καλό που σου θέλω.
Εσύ είσαι καλά;
Τι εννοείς;
Καλά είμαι. Απλώς οι μέρες είναι ατέλειωτες.
Η συντήρηση δεν τελειώνει ποτέ.
Λοιπόν... πού είναι ο Σέιν; Είναι εκεί;
Όχι. Έχει συνάντηση με τους προσκόπους.
Είναι οι αγώνες με τα αυτοκινητάκια.
Τους λατρεύω.
Μακάρι να ήμουν εκεί.
Κι εμείς θα το θέλαμε.
Ξέρεις, ο Σέιν με ρώτησε τις προάλλες
"Γιατί δεν γυρνάει ο μπαμπάς στο σπίτι;"
Του εξήγησα ότι μετά την έκρηξη του πυραύλου,
δεν μπορούσε να έρθει πλήρωμα να σας αντικαταστήσει.
Όμως, ξέρεις τον Σέιν.
Ξέρει όλες τις λεπτομέρειες για τη NASA και είπε
"Δεν είναι η σεληνάκατος στην επιφάνεια
κι ο θάλαμος διακυβέρνησης σε τροχιά;
Είναι η σωσίβια λέμβος.
Πες στον μπαμπά να πάρει τη σωσίβια λέμβο και να έρθει σπίτι".
Έξυπνο παιδί!
Ναι.
Τι να του πω;
Πες του ότι είναι σαν το ναυτικό.
Κάποιος σου δίνει εντολή κι εσύ την ακούς.
Οι εντολές μου είναι να μείνω εδώ, μέχρι να με αντικαταστήσουν.
Οπότε, αυτό θα κάνω.
Θα περιμένω την αντικατάσταση.
Θα του το πω.
- Γεια, Μπομπ. - Γεια, Μπομπ.
Γεια, Μπομπ.
Συγγνώμη για λίγο. Τι έγινε;
Συγγνώμη που διακόπτω.
Μόλις τελείωσα τη φόρτιση του PLSS
κι έχω λίγο χρόνο για να ψάξω για σπίτι,
πριν έρθει η ώρα για "Γεια, Μπομπ".
- Γεια, Μπομπ. - Γεια, Μπομπ.
Εντάξει. Πρόσεχε το οξυγόνο σου αυτήν τη φορά.
Μάλιστα.
Τι είναι αυτό το "Γεια, Μπομπ";
Ναι.
Είναι από το The Bob Newhart Show.
Δεν σας έχουν στείλει να δείτε κάτι άλλο;
Το ζητήσαμε,
μα μέχρι τώρα, έχουμε μόνο έξι επεισόδια.
Είναι η καλύτερη στιγμή της μέρας.
Κάθε φορά που κάποιος πει τη φράση,
πρέπει να την πούμε όλοι.
Είναι χαζό, το ξέρω.
Και ο Γκόρντο που ψάχνει για σπίτι; Είναι κι αυτό από την εκπομπή ή...
Όχι. Του αρέσει να κάνει μεγάλους περιπάτους εκεί έξω.
Για κάποιον λόγο, λέει ότι ψάχνει για σπίτι.
Καθαρίζει το μυαλό του.
Είναι κάτι υγιές.
Είμαστε συνεχώς ο ένας πάνω στον άλλον.
Κάποιες φορές, θες να βγεις έξω, καταλαβαίνεις;
Δεν θέλω να σε κρατάω από τον Μπομπ και την Έμιλι...
Τον Χάουαρντ, τον Τζέρι, την Κάρολ.
- Σ' αγαπάω. - Κι εγώ σ' αγαπάω.
Ο μπαμπάς σου είναι πολύ απογοητευμένος.
Τιμωρία για τρεις εβδομάδες. Πάμε.
Λοιπόν, ο δρ βον Μπρον συνέταξε μια αναφορά με αδιάσειστα στοιχεία.
Τι θα την κάνετε;
Ξέρω ότι αυτή η αποστολή δεν ήταν εύκολη για σένα.
Θέλω να ξέρεις ότι η επιτροπή διερεύνησης εκτιμά πολύ
την τεράστια προσωπική θυσία που απαιτήθηκε.
Και το εκτιμώ κι εγώ προσωπικά.
Κύριε Ουάιζνερ...
θα συμπεριληφθεί το πόρισμα του δρα βον Μπρον
στην τελική αναφορά για την έκρηξη του Απόλλων 23;
Χαρακτηρίζω την αναφορά απόρρητη από αυτήν τη στιγμή
με την εξουσία μου ως διαχειριστή της NASA.
Ως κρατικός υπάλληλος, δεσμεύεσαι με όρκο
να μην αποκαλύψεις τίποτα για την αναφορά,
ούτε καν την ύπαρξή της.
Αν το κάνεις, μπορεί να κατηγορηθείς για αποκάλυψη απόρρητων πληροφοριών
και να περάσεις 20 χρόνια σε ομοσπονδιακή φυλακή.
Έγινα σαφής, δεσποινίς Μάντισον;
Κάθε σύστημα είναι διεφθαρμένο.
Έχω αντίγραφο.
Μπορώ να διατάξω να σε συλλάβουν.
Είπα σε κάποιον να το στείλει στους New York Times αύριο,
εκτός αν του πω το αντίθετο.
Τι θες;
Αυτό που αξίζω.
Διοικήτρια πτήσης.
Δεν υπάρχουν θέσεις στην Κόκκινη, τη Λευκή ή την Μπλε Ομάδα.
Δημιουργήστε μία.
Χρειάζεσαι ένα.
Είναι λογαριθμικός κανόνας.
ΒΑΣΙΚΕΣ ΑΡΧΕΣ ΑΛΓΕΒΡΑΣ
Έλα στο γραφείο μου σε... 20 λεπτά. Θα σου δείξω πώς χρησιμοποιείται.
Ευχαριστώ.
Πώς σε λένε;
Αλέιντα.
Είμαι η Μάργκο.
- Παίζεις πιάνο; - Όχι.
Θα μάθεις.
Κανείς δεν έχει ξανάρθει εδώ.
Κανείς δεν το έχει ξαναδεί αυτό.
Τώρα, το είδα εγώ.
Βάση Τζέιμσταουν.
Επιστρέφω.
Υποτιτλισμός: Γκέλη Τόγια